cyanic-selkie/wikianc huggingface dataset:
Kyrönmaan seutukunta
Kyrönmaa on aiemmin tarkoittanut suomenkielistä Etelä-Pohjanmaata, etenkin Kyrönjokilaaksoa.
Pat Metheny
Patrick "Pat" Bruce Metheny [məˈθiːni] (s. 12. elokuuta 1954 Kansas City) on yhdysvaltalainen jazzkitaristi. Hänen uransa alkoi 1970-luvun alussa ja oma ryhmä hänellä on ollut vuodesta 1977 saakka. Pat Metheny tunnetaan monipuolisuudestaan ja taidokkaasta soittimen käsittelystä. Suuri osa hänen materiaalistaan on sävelletty yhteistyönä kosketinsoittaja Lyle Maysin kanssa, joka oli hänen yhteistyökumppaninsa 1970-luvun puolestavälistä kuolemaansa 2020 saakka. Pat Metheny aloitti varsinaisen muusikkouransa opettajana Miamin yliopistossa ja Berkleen collegessa alle 20-vuotiaana. Ensimmäinen suurempi yhtye hänelle oli Gary Burtonin johtama kvartetti. Pat Methenyn pääkokoonpano on kuitenkin ollut 70-luvulta saakka Pat Metheny Group, mutta hän on julkaissut materiaalia myös trion kanssa, soolona, ja duettona useiden artistien kanssa.
Elämä ja ura
Pat Metheny syntyi Missourin Kansas Cityssä 12. elokuuta 1954. Hän asui lapsuutensa Kansas Cityn Lee's Summit -nimisessä lähiössä. Paikka oli tuohon aikaan tyypillinen keskilännen kaupunki, jossa asukkaita oli noin 3 500. Metheny on sanonut, että koska kaupungissa ei juuri tapahtunut mitään, se kirvoitti hänen mielikuvitustaan. Metheny aloitti musiikkiharrastuksensa 8-vuotiaana, kun hänen viisi vuotta vanhempi veljensä Mike opetti hänelle trumpetinsoittoa. Kymmenvuotiaana hänen veljensä opettaja alkoi opettaa häntä. Metheny vaihtoi kuitenkin soittimensa kitaraan 12-vuotiaana. Suurimpana vaikutuksena tähän olivat uudet rock-yhtyeet, joissa kitara oli nostettu kaikkein tärkeimmäksi instrumentiksi. Tärkeimpiä vaikuttajia Methenylle olivat Beatles, Beach Boys ja Dave Clark Five. Metheny osti pienen akustisen kitaran ja sai isältään lahjaksi Gibsonin ES-140 T ¾ -kitaran. Ensimmäisen yhtyeensäkin, The Beat Bombs, Metheny perusti kavereidensa kanssa jo 12-vuotiaana. Tämä yhtye ei tosin pysynyt koossa kovin pitkään. Tänä aikana Metheny kiinnostui myös jazz-musiikista, koska hän halusi improvisoida kitarallaan. Suurimpina vaikutteina olivat Ornette Colemanin ja Miles Davisin musiikki. 1960-luku oli kapinallisuuden aikaa, ja Metheny on myöhemmin sanonut, että rockilla hän olisi kapinoinut vain vanhempiaan vastaan, mutta jazzilla hän kapinoi myös kavereitaan vastaan, jotka eivät ymmärtäneet, mistä tässä musiikissa oli kysymys.
Vuonna 1968 Metheny tapasi Gary Burtonin, joka järjesti jamisessioita Methenyn kotikaupungissa Kansas Cityssä. Burton oli myöhemmin merkittävä tekijä Methenyn musiikille. Syyskuussa 1969 Metheny esiintyi ensimmäistä kertaa jazz-artistina New Sound Trion kanssa. Tämän jälkeen hän alkoi saada julkisuutta jazz-piireissä. Heinäkuussa 1970 hän soitti Herbie Hancockin kanssa keikalla. Vuodesta 1970 vuoteen 1972 hän soitti Gary Silvisin kvartetissa. Tänä aikana hänellä oli keikkoja 5–6 iltana viikossa. Samaan aikaan hän kävi koulua. Valmistuttuaan Methenyn vanhemmat painostivat häntä hakemaan collegeen. Hänelle tarjottiin paikkaa UMKC -musiikkikonservatoriossa, Berkleen Collegessa Bostonissa sekä Miami-Floridan yliopistossa. Metheny päätti lähteä Miamiin paikallisen muusikkotarjonnan vuoksi.
Methenystä tuli nopeasti Miamiin muuton jälkeen sähkökitaran professori Miamissa vuonna 1973. Vuonna 1974 Gary Burton pyysi häntä Berkleen musiikkicollegen opettajaksi, mihin hän suostui ja muutti Bostoniin. Sieltä hän matkusti silloin tällöin New Yorkiin soittamaan muun muassa David Friedmanin ja Paul Bleyn kanssa. Kesällä 1974 Gary Burton pyysi häntä soittamaan omaan kvartettiinsa. Metheny soitti Burtonin kvartetissa kolme vuotta vuoteen 1977 saakka. Tänä aikana hän soitti kolmella Burtonin levyllä (Ring, Dreams So Real sekä Passengers). Hän myös julkaisi ensimmäisen oman levynsä, Bright Size Life, Jaco Pastoriuksen ja Bob Moseksen kanssa vuonna 1976. Huhtikuussa 1975 Metheny oli Gary Burtonin kvartetin kanssa esiintymässä Wichita Jazz-festivaaleilla. Siellä hän tapasi kosketinsoittaja Lyle Maysin, jonka kanssa hän myöhemmin perusti Pat Metheny Groupin. Methenyn ja Maysin ensimmäinen yhteinen konsertti oli toukokuussa 1976. Heidän yhteistyönsä toimi niin hyvin, että Metheny päätti jättää Gary Burtonin kvartetin ja perustaa Maysin kanssa oman ryhmän. Pat Metheny Group teki alusta saakka erittäin paljon konsertteja ympäri Yhdysvaltoja ja Eurooppaa ja sai niiden avulla laajan kannattajakunnan. Siten jo heidän ensimmäinen levynsä sai julkisuutta, ja toinen levy, American Garage (1979) myi yli 200 000 kappaletta samoin kuin Pat Methenyn soololevy New Chautauqua (1978). Tämän jälkeen Pat Methenyn jokainen levy on saavuttanut suosiota erittäin ristiriitaisen vastaanoton saanutta Zero Tolerance for Silencea lukuun ottamatta.
Tuotanto
Pat Metheny on julkaissut noin kolmekymmentä levyä. Suurin osa levyistä on julkaistu Pat Metheny Groupin kanssa, mutta hän on tehnyt useita soololevyjä ja muutaman levyn triokokoonpanon kanssa. Lisäksi hän on tehnyt levyjä duettona toisten artistien kanssa, kaksi levyä sinfoniaorkesterin kanssa sekä vieraillut useiden artistien levyillä. Lisäksi hän oli mukana kolmella Gary Burton Quartetin levyllä uransa alkuvaiheessa soittaessaan ryhmässä. Ahkeran levynteon lisäksi Metheny on ollut koko uransa ajan aktiivisesti kiertueilla. Hän on tehnyt 1970-luvun alusta saakka vuosittain noin 200 keikkaa vuodessa ja viettänyt suuren osan ajastaan kiertueella. Yksi Methenyn tunnistettavimpia piirteitä on kitarasyntetisaattorin käyttö. Hän on käyttänyt lähes samalta kuulostavaa kitaralla ohjattavaa syntetisoitua soundia monissa kappaleissaan 1980-luvun alkupuolelta saakka.
Jazz-artistiksi Metheny on saanut runsaasti tunnustusta sekä myyntiluvuissa että palkintojen muodossa. Kaksi hänen levyistään, Secret Story sekä Letter from Home ovat myyneet kultaa. Hän on saanut 20 Grammy-palkintoa peräti kymmenessä eri sarjassa. Kukaan toinen artisti ei ole saanut Grammya yhtä monessa sarjassa ja hän on myös määrällisesti kymmenen eniten palkintoja saaneen artistin joukossa. Viimeisimmät palkinnoista ovat vuosilta 2012 ja 2013.
Kaikkiaan Metheny on voittanut Grammyn seuraavissa sarjoissa: Best Contemporary Jazz Album, Best Pop Instrumental Performance, Best Jazz Instrumental Solo Performance, Best Jazz Instrumental Performance by Individual Artist or Group, Best Rock Instrumental Performance, Best Jazz Fusion Performance, Best Jazz Performance, Best New Age Performance ja Best Jazz Instrumental Album.
Odion Ighalo
Odion Jude Ighalo (s. 16. kesäkuuta 1989 Lagos) on nigerialainen jalkapalloilija, joka edustaa Saudi-Arabian Valioliigassa pelaavaa Al-Shabab Riyadhia. Oikeajalkainen Ighalo on pelipaikaltaan hyökkääjä. Hän on pelannut myös Nigerian jalkapallomaajoukkueessa.
Seurajoukkueura
Ighalo aloitti uransa kotimaassaan. Vuonna 2007 hän siirtyi kotimaansa Julius Berger FC:stä Norjan Tippeligaenin Lyn Fotballiin. Hän pelasi seurassa 20 ottelua tehden niissä yhdeksän maalia. Elokuussa 2008 Ighalo siirtyi Italian Serie A:n Udinese Calcioon. Kaudella 2008–2009 hän pelasi kuusi ottelua viimeistellen yhden maalin. Kauden 2009–2010 Ighalo oli lainassa Espanjan Segunda División B:ssä, Granada CF:än joukkueessa, jolla oli sama omistaja kuin Udinesella. Hän pelasi kaudella 28 ottelua tehden 17 maalia. Heinäkuusta 2010 saman vuoden joulukuuhun Ighalo oli lainalla Serie A:n AC Cesenassa pelaten kolme ottelua.
Tammikuussa 2011 Ighalo siirtyi lainasopimuksella takaisin Granadaan. Seura nousi kaudeksi 2011–2012 Primera Divisióniin ja Ighalo teki kauden aikana 30 ottelussa kuusi maalia. Seuraavalla kaudella maaleja syntyi 28 ottelussa viisi ja kaudella 2013–2014 hän pelasi 16 ottelua osuen kahdesti. Kesäkuussa 2014 Ighalo kutsuttiin takaisin Udineseen, mutta heti seuraavassa kuussa hän siirtyi lainalle Englannin mestaruussarjan Watford FC:hen, jolla oli myös sama omistaja Udinesen ja Granadan kanssa. Lokakuussa 2014 siirrosta tehtiin pysyvä. Ighalo pelasi kauden aikana 35 ottelua tehden 20 maalia, kun Watford nousi Valioliigaan.
Ighalo debytoi Valioliigassa elokuussa 2015 Evertonia vastaan. Hän onnistui heti maalinteossa. Hän teki vuodenvaihteeseen mennessä 14 valioliigamaalia. Loppukauden aikana maaleja syntyi vielä kaksi. Seuraavalla kaudella hän viimeisteli 18 liigaottelussa yhden maalin. Tammikuun 2017 lopulla hän siirtyi kiinalaiseen Changchun Yatai -seuraan. Helmikuussa 2019 hän siirtyi Shanghai Shenhuaan, jossa voitti Kiinan Cupin saman vuoden joulukuussa.
Ighalo siirtyi puolen vuoden lainasopimuksella Englannin Valioliigan Manchester Unitediin tammlkuussa 2020. Hän pelasi kevätkauden aikana Valioliigassa 11 ottelua ja Eurooppa-liigassa viisi ottelua, ja jälkimmäisessä hän teki maalin Club Bruggea ja LASK Linziä vastaan. Kolmessa FA Cupin ottelussaan hän teki yhteensä kolme maalia. Hänen lainasopimustaan jatkettiin tammikuuhun 2021, mutta hän pelasi kauden 2020–2021 aikana Valioliigassa vain yhdeksän minuuttia, Mestarien liigassa minuutin ja liigacupissa kaksi ottelua. Hän siirtyi muutama päivä lainasopimuksen umpeutumisen jälkeen saudiarabialaiseen Al-Shabab Riyadhiin 2,5 miljoonan euron siirtosummalla.
Maajoukkueura
Ighalo edusti Nigeriaa kolmen ottelun verran alle 20-vuotiaiden MM-kilpailuissa 2009. Hän debytoi Nigerian jalkapallomaajoukkueessa maaliskuussa 2015 ystävyysottelussa Ugandaa vastaan. Avausmaalinsa hän teki kolmannessa maaottelussaan, kesäkuussa 2015 Tšadia vastaan. Hän pelasi Nigerian kaikissa kolmessa ottelussa MM-kilpailuissa 2018. Hän pelasi Nigerian kaikissa otteluissa myös sen voittaessa Afrikan-mestaruuskilpailuissa pronssia 2019. Hän teki ainoan maalin 1–0-voittoon päättyneessä mitaliottelussa Tunisiaa vastaan, ja voitti turnauksen maalintekijätilaston viidellä maalillaan.
Musiikkivideo
thumb|[[Kylie Minogue musiikkivideolla Spinning Around.]] thumb|[[Michael Jacksonin Scream on yksi maailman kalleimmista musiikkivideoista. Sen tekemiseen käytettiin noin seitsemän miljoonaa Yhdysvaltain dollaria.]] Musiikkivideo on populaarimusiikkiteoksesta sen markkinoimiseksi tehty filmi. Musiikkivideota voidaan pitää myös postmodernina taidemuotona.
Historia
Vuonna 1926 tuotettiin monia musiikia sisältäviä lyhytelokuvia. Useat 1930-luvun animaatiot sisälsivät musiikkia. Walt Disneyn vuosina 1929–1939 tehdyt Silly Symphonies -sarjan elokuvat olivat musiikkielokuvia. 1940 julkaistu Disneyn elokuva Fantasia koostuu kahdeksasta klassisen musiikin sävellyksestä, jotka on kuvitettu animaatioin. Looney Tunesin, sekä Merrie Melodiesin jaksoissa käytettiin kappaleita, joita myöhemmin kuultiin Warner Brosin elokuvamusikaaleissa.
Vuodesta 1940 lähtien Yhdysvalloissa yleistyivät soundies machines -nimiset laitteet, jotka esittivät muutaman minuutin mittaisia musiikkia sisältäviä videoita. Samoihin aikoihin tehtiin soundies-videoiden kaltaisia videoita myös televisioon.
Elvis Presley teki 1950-luvulla lukuisia musiikkielokuvia, joissa oli musiikkivideoiden tapaisia kohtauksia. Vuonna 1957 julkaistun Jailhouse Rock -elokuvan loppukohtaus on musiikkihistorioitsijoiden yleisesti tunnustama nykyaikaisen musiikkivideon prototyyppi.
Vanhin promootiokäyttöön tehty musiikkivideo tehtiin tšekkiläiseen kappaleeseen "Dáme si do bytu" vuonna 1958. Videon ohjasi Ladislav Rychman.
1960-luvulla suositut yhtyeet alkoivat tekemään musiikkielokuvia, yhtenä esimerkkinä The Beatlesin Yeah, yeah, tässä me tulemme.
Musiikkivideoita alettiin tekemään 1970-luvun alussa promootiokäyttöön. Musiikkivideoista tuli suurelle yleisölle suunnattu markkinointiväline, kun televisioyhtiöt alkoivat näyttämään niitä ohjelmissaan 70-luvun puolivälissä,
Alice Cooperin vuoden 1973 kappaleen Elected musiikkivideota pidetään ensimmäisenä musiikkivideona, jossa yhtyeen jäsenet näyttelevät jonkinlaisen juonellisen tarinan soittamisen sijaan. Kappale tehtiin parodioimaan Yhdysvaltain presidentinvaaleja. Queenin Bohemian Rhapsodyn musiikkivideo vuodelta 1975 oli merkittävä käänne siinä, että yhä useammat levy-yhtiöt alkoivat tehdä musiikkivideoita julkaistujen singlejen tueksi. 1970-luvun lopulla musiikkivideot yleistyivät ja jo 1980-luvulle tultaessa musiikkivideot olivat hyvin yleisiä. Yhdysvaltalainen MTV (”Music Television”) aloitti ensimmäisenä pelkkien musiikkivideoiden tauottoman esittämisen 1981.
Alkujaan musiikkivideoissa ei ollut sen kummempaa tarinaa, vaan videossa näkyi lähinnä soittajia soittamassa ja laulamassa kappaletta, ja mahdollisesti myös muita lyhyitä pätkiä. Vuonna 1982 julkaistu Michael Jacksonin Billie Jean esitti katsojille tarinan. Tästä alkoi kertova musiikkivideoteollisuus.
Michael Jacksonilla on hallussaan useita saavutuksia/ennätyksiä musiikkivideoiden osalta. Esimerkiksi Thriller on maailman menestynein musiikkivideo yhdeksän miljoonan kappaleen myynnillään ja Scream on maailman kallein musiikkivideo seitsemän miljoonan dollarin budjetillaan. Ghosts taas on maailman pisin musiikkivideo. Sen pituus on yli 38 minuuttia.
Suomessa musiikkivideoteollisuus kehittyi hieman muita Länsi-Euroopan maita hitaammin, mutta 1990-luvulta lähtien myös suomalaisartistit ovat tehneet musiikkivideoita yleisemmin.
Musiikkivideota, johon on laitettu laulun sanat näkyviin, kutsutaan lyriikkavideoksi. Lyriikkavideot ovat yleistyneet 2010-luvulla YouTuben kaltaisten sivustojen myötä. Jonkin verran lyriikkavideoita on julkaistu jo aiemmin. Varhaisia lyriikkavideoita ovat R.E.M.in Fall on me (1986), Princen Sing o' the times (1987), sekä George Michaelin Praying for time (1990).
Pyhän Hilarionin linna
Pyhän Hilarionin linna on Kyproksella, Kyrenian lounaispuolella, Kyrenian vuoriston rinteellä sijaitseva linna. Se on osittain louhittu vuoren rinteeseen.
Historia
Linnan rakentaminen on aloitettu 600-luvulla bysanttilaisen luostarin ympärille suojaksi arabien hyökkäyksiltä. Linna oli osa saaren puolustusta, johon kuuluivat myös Kyrenian-, Buffaventon- ja Kantáran linnat. Myöhemmin linnaa vahvistivat Lusignan hallitsijasuku.
Ma (mittayksikkö)
Ma (englanniksi myös Myr "million years" tai suomeksi mvs "miljoona vuotta sitten"  ) tarkoittaa miljoonaa vuotta. Kirjaimellisesti Ma tarkoittaa megavuotta eli 1 000 000 vuotta. Tieteellisesti merkittynä Ma = 106 a.
Megavuotta käytetään yleisesti geologiassa, paleontologiassa ja taivaanmekaniikassa erittäin pitkien aikojen ilmaisemiseen.
Ati
Ati voi tarkoittaa:
Kööpenhaminan amt
Kööpenhaminan amt oli hallintoalue, joka sijaitsi Själlannin saarella Tanskassa. Sen asukasluku oli noin 618 000 (2003). Amtin pääkaupunki oli Glostrup.
On huomattava, että Kööpenhaminan kunta itse ei kuulunut Kööpenhaminan amtiin, kuten ei myöskään Frederiksbergin kunta. Nämä olivat kumpikin omia amtejaan. Sekaantumisen vaaran vuoksi Kööpenhaminaa ei kuitenkaan kutsuttu amtiksi, vaan kaupungiksi tai kunnaksi. Tanskan kuntauudistuksessa 1. tammikuuta 2007 vanhat amtit lakkautettiin ja Kööpenhaminan amtista tuli osa Region Hovedstadenin hallintoaluetta.
Pormestarit
Amtin pormestari on valittu vuodesta 1970 lähtien. Seuraavat henkilöt toimivat Kööpenhaminan amtin pormestareina vuosina 1970–2006:
British Library
British Library on Yhdistyneen kuningaskunnan keskeisin kansalliskirjasto. Kirjaston päätoimipiste (St Pancras) sijaitsee Lontoossa lähellä St Pancrasin rautatieasemaa. Tärkein sivutoimipiste tunnetaan nimellä Boston Spa, ja sijaitsee Pohjois-Englannin Weaterbyssä, West Yorkshiressä. Kuningaskunnan muita kansalliskirjastoja ovat Walesin kansalliskirjasto ja Skotlannin kansalliskirjasto.
British Library on nuori kansalliskirjasto. Laki British Librarystä säädettiin vuonna 1972 ja kirjaston toiminta alkoi 1. heinäkuuta 1973. Kirjaston nykyistä päärakennusta, jonka suunnittelivat arkkitehdit Sir Colin St John Wilson ja M.J. Long, ryhdyttiin rakentamaan vuonna 1982 ja se avautui 1997. Rakennuksessa on lattiapinta-alaa yli 112 000 neliömetriä. Tämä jakautuu 14 kerrokseen (9 maan päällä ja 5 maan alla) ja rakennus ulottuu 24,5 metriä maan alapuolelle. Rakennukseen kului yli 10 miljoonaa tiiltä ja 180 000 tonnia betonia. British Libraryn kirjastorakennus oli 1900-luvun suurin uusi julkinen rakennus Britannian. ja maksoi 506 miljoonaa puntaa. Nuoruudestaan huolimatta kirjastorakennus nostettiin Britannian merkittävimpien suojeltujen rakennusten -listalle (Grade I) vuonna 2015.
Kirjastoa perustettaessa aineistokokoelman keskeisen osan muodosti British Museumin kirjasto-osastojen (vuonna 1753 perustettu Department of Printed Books) aineisto. Museon kirjakokoelma oli kattava ja esimerkiksi Leninin (1900-luvun alussa, käyttäen salanimeä Jacob Richter) kerrotaan todenneen sen sisältäneen kattavamman kokoelman venäläistä kirjallisuutta kuin Moskovan ja Pietarin tuolloiset kirjastot. Muita merkittäviä aineistolähteitä olivat Britannan patenttitoimiston kirjasto (1855–, vuodesta 1962– nimellä National Library of Science and Invention), kansallinen keskuskirjasto (National Central Library 1916–) ja National Lending Library for Science and Technology (NLLST, 1961– Boston Spa, Yorkshire). Viimeksi mainittu on vuodesta 1985 tunnettu nimellä the British Library Document Supply Centre, ja se toimittaa kopioita aikakauslehdistä, kirjoista, kokousjulkaisuista ja raporteista maailmanlaajuisesti. Pyyntöjä tulee vuosittain noin 4 miljoonaa.
Kirjastolla on kuusi eri aihealueisiin liittyvää päätavoitetta:
Kansalliskirjaston kokoelmiin kuuluu yli 150 miljoonaa nimikettä, joihin sisältyy noin 25 miljoonaa kirjaa sekä merkittävä määrä käsikirjoituksia. Se on yksi Yhdistyneen kuningaskunnan vapaakappalekirjastoista, joten se saa lakisääteisesti jokaisen kirjan, joka julkaistaan tai jota levitetään Yhdistyneessä kuningaskunnassa. Irlannin vapaakappalelainsäädännön nojalla British Library on vuodesta 2000 lähtien saanut myös vapaakappaleet kaikista Irlannin tasavallan alueella ilmestyneistä julkaisuista. Kirjasto hankkii kokoelmiinsa myös ulkomailla julkaistua materiaalia.
Vanhinta kirjallista aineistoa edustavat yli 3 000 vuotta vanhat kiinankieliset oraakkeliluukirjoitukset. Kirjaston ainutlaatuisiin kokoelmiin kuuluvat muun muassa muinaisenglanniksi kirjoitetun Beowulf-sankarisaagan ainoa tunnettu käsikirjoitus osana Nowell-koodeksia, Magna Carta, Leonardo da Vincin muistikirjoja, The Times -sanomalehden ensimmäinen painos (18. maaliskuuta 1788) ja The Beatles -yhtyeen käsikirjoitukset.
Aineistoa on 718 hyllykilometriä (2015–16) ja määrä kasvaa noin 12 kilometrillä (noin kolmella miljoonalla nimikkeellä) vuosittain. Hyllytilasta 100 kilometriä on Boston Span sivutoimipisteessä. Digitaalista aineistoa kerättiin syyskuussa 2015 toteutetulla kolmannella brittiläisten verkkotunnusten (domain) webhaulla, jolloin kerättiin yli 68 teratavua erilaista sisältöä. Kerätyn aineiston arvioidaan sisältävän yli kaksi miljardia webnimikettä (websivua, kuvaa, videota tai dokumenttia) ja yli kymmenen miljoonaa verkkosivustoa.
Kirjasto raportoi liiketoiminnan tukemisen luoneen lähes 1 700 uutta yritystä ja 4 200 uutta työtä kahden vuoden tarkastelujakson aikana (2013–2015) ja määrän uskottiin nousevan korkeammaksi vuonna 2017. British Library tekee liiketoimintasektorilla yhteistyötä useiden kaupunkien kirjastojen kanssa.
Vuonna 2015 British Library järjesti Nottinghamin yliopiston kanssa ensimmäisen MOOC-yliopistokurssinsa (Massive Open Online Course), kurssiaiheena oli MOOC on Propaganda and Ideology in Everyday Life. Suositulle MOOC-kurssille osallistui tuhansia opiskelijoita 20 eri maasta, joten kirjasto päätti uusia kurssin vuonna 2016.
Valtatie 20
Valtatie 20 on Oulun Tuirasta Kiimingin, Pudasjärven ja Taivalkosken kautta Kuusamoon johtava valtatie. Tien pituus on 218 kilometriä. Oulun seudulla tietä kutsutaan myös Kuusamontieksi. Viitostien ohella valtatie 20 on tärkein Koillismaalle suuntautuvan liikenteen väylä.
Tien alkupäässä Oulun ja Kiimingin välillä tien liikennemäärät ovat verraten suuria, mutta Kiimingin kirkonkylän jälkeen ja etenkin Pudasjärven ja Kuusamon välillä liikennemäärät ovat huomattavasti pienempiä ja liikenne pääosin sujuvaa. Erityispiirteenä on kuitenkin hirvieläinonnettomuuksien, etenkin porokolarien suuri määrä.
Reitti
Tie kulkee seuraavien kuntien kautta: Oulu – Pudasjärvi – Taivalkoski – Kuusamo.
Oulu–Pudasjärvi
Tie jatkuu nelikaistaisena, aiemmin yleisesti Korvensuorana tunnettuna suorana tieosuutena ja risteää Raitotien kanssa Korvensuoran ja Ruskon kaupunginosien rajalla. Korvensuorana tunnettu osuus päättyy Hönttämäen eritasoliittymään, jonka jälkeen tie muuttuu kaksikaistaiseksi Korvenkylässä hieman ennen entistä Kiimingin kunnanrajaa.
Korvenkylän jälkeen tie kulkee Välikylän läpi, jossa siitä siitä haarautuu Ylikiiminkiin johtava seututie 833, ja sivuaa Jäälin taajamaa, Jäälinjärveä ja Honkasta ennen saapumistaan Kiimingin kirkonkylään. Kiimingin kirkko sijaitsee noin kilometrin päässä valtatieltä.
Kiimingissä valtatie risteää Haukiputaalle ja Ylikiiminkiin johtavan seututien 848 kanssa, ja ylittää Kiiminkijoen ennen Yli-Iihin johtavan seututien 849 risteystä.
Kiimingin kirkonkylän ohituksen jälkeen tienvarren asutus vähenee merkittävästi ja tien linjaus suoristuu. Myös tien liikennemäärät pienenevät oleellisesti. Tie kulkee Hannuksen kaupunginosan ja Arkalan kylän läpi.
Kipinän jälkeen seuraava tienvarren kylä on entinen kestikievarikylä Taipaleenharju, jonka maamerkkejä ovat harjun laella seisovat puiset tuulimyllyt. Taipaleenharjun jälkeen asutus tihenee asteittain.
Pudasjärven kaupungin keskustaajama Kurenalus sijaitsee Iijoen rannoilla. Tie kulkee lähes keskustan halki Pudasjärven kirkonkylän jäädessä tien pohjoispuolelle.
Pudasjärvi–Taivalkoski
Pudasjärven ja Taivalkosken välisen osuuden porokolaritilastot ovat synkät, ja tieosuus onkin eräs harvoja tieosuuksia Suomessa, joilla porokolarin riskistä varoitetaan erikseen opastetauluin.
Iijoen ylityksen jälkeen tiestä haarautuu Rovaniemelle johtava kantatie 78, ja Hirvaskoskelle saakka kantatie 78 ja valtatie 20 ovat samaa tietä. Keskustaajaman ja Hirvaskosken välinen asutus on harvaa, merkittävin yksittäinen taloryhmä tunnetaan nimellä Jatko. Kantatie 78 Paltamoon erkanee Hirvaskosken kylän pohjoispuolella ennen Korentokylää.
Ennen Pintamon kylää Poijulassa tiestä haarautuu Iso-Syötteelle ja edelleen Ranualle johtava seututie 858. Pintamojärven valtatie kiertää pohjoispuolitse, ja Koillismaan vaaramaisemat alkavat erottua voimakkaampina.
Pudasjärven ja Taivalkosken kunnanrajan jälkeen tie kulkee pienen Jurmun kylän lävitse ennen saapumistaan Taivalkosken keskustaan, jossa tiestä haarautuvat Suomen pisin seututie, seututie 800 Puolangan suuntaan ja seututie 863 Posion suuntaan.
Taivalkoski–Kuusamo
thumb|Valtatietä 20 talvella 2005–06 välillä Taivalkoski–Kuusamo Taivalkosken jälkeen ensimmäinen merkittävä kylä on Inkee, joka sijaitsee hieman valtatien pohjoispuolella tien vanhan linjauksen varrella. Inkeen jälkeen tie kulkee pienen Visalan kulmakunnan halki ennen saapumistaan Kuusamon Kuolion kylään. Viimeinen kulmakunta ennen Kuusamon keskustaa on Kuolion ja keskustan puolivälissä sijaitseva Tavela. Taivalkoski-Kuusamo-väli on ainoa osa tiestä jolla on ohituskaistoja.
Valtatie 20 päättyy Kuusamon keskustaajaman lounaislaidalle Torankiin, jossa se Torangin portin itäpuolella päättyy valtatien 5 liittymään.
Liikennemäärät
Valtatie 20:n vilkkaimmat osuudet ovat heti tien alkupäässä Oulussa: Laanilassa ja Hintassa valtatien 4 ja yhdystien 8300 liittymien välillä tietä ajaa lähes 30 000 ajoneuvoa vuorokaudessa. Hintan ja Korvenkylän välillä keskimääräinen liikennemäärä on noin 15 000 ajoneuvoa vuorokaudessa. Korvenkylän ja Kiimingin kirkonkylän välillä tietä ajaa vielä keskimäärin noin 10 000 ajoneuvoa vuorokaudessa, mutta Kiimingin jälkeen liikenne vähenee oleellisesti: liikennemäärä vaihtelee välillä 1 300–3 900 ajoneuvoa vuorokaudessa, joskin vilkkaimmassa kohdassa Pudasjärven keskustaajaman kohdalla tietä käyttää keskimäärin 8 500 ajoneuvoa vuorokaudessa.
Koillismaalle ei nykyisin ole enää lainkaan rautatieyhteyttä, joten tavarakuljetukset ovat täysin maantiekuljetusten varassa. Raskaan liikenteen määrä valtatiellä 20 ei kuitenkaan ole erityisen suuri. Enimmillään se on Oulussa Korvensuoran kohdalla, jossa tietä pitkin ajaa hieman yli 1 500 raskaan liikenteen ajoneuvoa vuorokaudessa. Enimmäkseen raskaan liikenteen määrä jää kuitenkin selvästi alle 500 ajoneuvon vuorokaudessa.
Historiaa
Valtatie 20 sijaitsi jokseenkin nykyisellä paikallaan jo vuoden 1938 tienumerointijärjestelmässä. Merkittävin ero nykyiseen on, että tuolloin tie kulki Taivalkosken kirkonkylän pohjoispuolitse nykyisten teiden 8610, 863 ja 8631 kautta. Nykyinen tie on rakennettu pääosin 1950- ja 1960-luvuilla. Valtatien alkupäässä Oulussa oleva Bertel Jungin tie valmistui alun perin Kiertotie-nimisenä syksyllä 1999. Aiemmin valtatie 20 päättyi Tulliväylän risteykseen.
200px|thumb|[[Raitotien eritasoliittymän rakennustyömaa toukokuussa 2008]] Tien alkupäässä Oulussa oleva Hintan ja Korvenkylän välinen kuuden kilometrin osuus oli aikanaan yksi Suomen vilkasliikenteisimmistä kaksikaistaisista teistä. Tien rakentaminen nelikaistaiseksi alkoi marraskuussa 2006, ja parannettu tie avattiin liikenteelle 1. lokakuuta 2008, joskin osia tiestä oli otettu käyttöön jo aiemmin. Nelikaistaistamisen kanssa samassa yhteydessä rakennettiin myös uudet Raitotien ja Liitintien eritasoliittymät sekä parannettiin 1990-luvulla rakennettua Hönttämäen eritasoliittymää. Lisäksi seututien 833 liikennevalo-ohjattu liittymä siirrettiin Kiimingin Välikylään noin 1,5 kilometriä aiemmasta liittymästä Kuusamoon päin. Tien kustannusarvio oli 29,5 miljoonaa euroa. Hanke rahoitettiin tavanomaisesta poikkeavalla mallilla, jossa nopeuttaakseen hankkeen toteutumista Oulun kaupunki rahoitti hankkeen rakennusaikana ja valtio maksoi rakentamiskustannukset kaupungille takaisin vuonna 2009. Korkokulut jäivät Oulun kaupungin maksettavaksi.
1920- ja 1930-luvuilla suunniteltiin myös rautatieyhteyttä Oulusta Kuusamoon ja edelleen Paanajärvelle (nyk. Venäjän puolella). Tämä Oulu–Kuusamo-rautatiesuunnitelma ei kuitenkaan toteutunut, vaikka sen laskettiin olevan kannattavuudeltaan Pohjois-Suomen paras.
Tiehankkeita
Vuonna 2004 on tehty suunnitelma tien rakentamisesta nelikaistaiseksi Kiimingin kirkonkylälle saakka. Vuonna 2019 uudelleenkäynnistyi selvitystyö tien leventämisestä nelikaistaiseksi, keskikaiteelliseksi tieksi Korvenkylän ja Kiimingin välillä.
Vaasan seutukunta
Vaasan seutukunta on yksi Suomen seutukunnista. Se sijaitsee Pohjanmaan maakunnassa. seutukunnassa oli 0 asukasta. Seutukuntaan kuuluu kuusi kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 152.
Väestönkehitys
Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2023 tilanteen mukainen.
Ga (aika)
Ga on ajan yksikkö, joka tarkoittaa miljardia vuotta eli gigavuotta. Miljardi vuotta on tuhat miljoonaa vuotta (1 000 miljoonaa) eli 1 000 000 000 vuotta eli 109 vuotta.
Ga on lyhenne sanoista giga-annum. Giga on SI-järjestelmän miljardikertaista tarkoittava etuliite. Sana annum tulee latinasta ja tarkoittaa vuotta.
Ga:ta käytetään yleisimmin kosmologiassa ja geologiassa ilmaisemaan erittäin pitkiä ajan jaksoja.
Bélapaïs
Bélapaïs on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Girnen alueeseen. Kyproksen tasavallan pakolaishallinnossa se kuuluu Kyrenian alueeseen. Kylän väkiluku on 918 (2011).
pienoiskuva|vasen|[[Bélapaïsin luostaria.]] Bélapaïs sijaitsee Pentadáktylos-vuoriston pohjoisrinteessä lähellä Kyrenian kaupunkia. Kylän nimi on peräisin Bélapaïsin luostarista, jonka nimi puolestaan on peräisin ranskankielisestä nimestä ”Rauhan luostari” (Abbaye de la Paix). Kylän nimi esiintyy translitteroituna kreikaksi useissa muodoissa, paitsi Bélapaïs (Μπέλαπαϊς) myös Béllapaïs (Μπέλλαπαϊς), Belapáis (Μπελαπάις), Bellapáis (Μπελλαπάις), Béla-Páis (Μπέλα-Πάις), Bélla-Páis (Μπέλλα-Πάις), Pélapaïs (Πέλαπαϊς) ja Péllapaïs (Πέλλαπαϊς).
Bélapaïsin goottilaistyylinen luostari, jonka vanhimmat osat ovat 1200-luvulta, on suosittu nähtävyys. Sen kirkkosalissa järjestetään konsertteja. Bélapaïsin kylän kuuluisin asukas on ollut englantilainen kirjailija Lawrence Durrell, joka asui siellä vuosina 1953–1956. Aikaa kuvaa hänen omaelämäkerrallinen teoksensa Bitter Lemons.
Mehedinți (piirikunta)
Mehedinți on piirikunta Romanian Oltenian ja Baanaatin historiallisilla alueilla. Piirikunnan pääkaupunki on Drobeta-Turnu Severin. Sen pinta-ala on 4 933 km² ja siellä on noin 259 011 asukasta (vuonna 2014).
Maantiede
Piirikunnan pinta-ala on yhteensä 4 933 km². Alueen lävitse virtaa Tonava ja kolme sen sivujokea.
Mehedințin piirikunta rajautuu etelässä Bulgarian Vidinin alueeseen, lännessä ja lounaassa Serbian Borin piirikuntaan, luoteessa Caraş-Severinin piirikuntaan, koillisessa Gorjin piirikuntaan sekä kaakossa Doljin piirikuntaan.
Daewoo Bus
thumb|250px|Daewoo Bus BX212 [[Japani]] thumb|250px|Daewoo Bus BS110CN [[Soul (kaupunki)|Soul Korea]] Zyle Daewoo Commercial Vehicle (자일대우상용차) on korealainen linja-autovalmistaja. Se perustettiin 2002. Daewoo Bus valmistaa vain pienen osan autoista omalla merkillään.
Isildur
Isildur on kuvitteellinen henkilö J. R. R. Tolkienin fantasiamaailmassa Keski-Maassa.
Isildur kirjoissa
Isildur syntyi vuonna 3220 Toista Aikaa Númenorin saarella ruhtinas Elendilin vanhimmaksi pojaksi. Hänellä oli pikkuveljenään Anárion ja neljä poikaa, joiden nimet olivat Elendur, Aratan, Ciryon ja Valandil.
Nuoruudessaan Isildur varasti kuninkaan puutarhasta Nimlothin, Númenorin Valkoisen Puun, hedelmän. Sauronin turmelema kuningas Ar-Pharazôn kaatoi Nimlothin ja poltti sen jäännökset Morgothin alttarilla. Isildur myöhemmin istutti hedelmän Minas Ithiliin ja siitä tuli ensimmäinen Gondorin Valkoinen Puu.
Valar tuhosivat Ar-Pharazônin ja Númenorin asukkaineen, mutta Isildur pakeni Númenorin tuhoa Elendilin, Anárionin, poikiensa ja kannattajiensa kanssa Keski-Maahan. Hän ja Anárion perustivat etelään Gondorin valtakunnan, kun taas Elendil perusti pohjoiseen Arnorin valtakunnan. Isildur perusti Gondoriin Ithilienin maakunnan ja rakensi Minas Ithilin kaupungin Varjovuorilla sijaitsevaan laaksoon.
Isildur asui Minas Ithilissä, kunnes vuonna 3428 Sauron hyökkäsi sinne ja poltti Valkoisen Puun. Hän pakeni jokea pitkin Valkoisen Puun hedelmän kanssa ja vetäytyi isänsä luokse Arnoriin. Anárion hallitsi yksin Gondoria. He vuonna 3434 liittoutuivat haltiakuningas Gil-galadin kanssa ja muodostivat Haltiain ja Ihmisten Viimeisen Liiton. Anárion kaatui Barad-dûrin piirityksessä ja Gil-galad ja Elendil taistelussa Sauronia vastaan, mutta Isildur otti kuolleen isänsä miekan ja leikkasi sillä Valtasormuksen Sauronin sormesta.
Elrond Puolhaltia ja Círdan neuvoivat Isilduria tuhoamaan Sormuksen Tuomiovuoren liekeissä, mutta hän kieltäytyi ja julisti Sormusten Sormuksen dúnedainin perintökalleudeksi. Isildur istutti Valkoisen Puun hedelmän Anárionin muistoksi Minas Anoriin. Hän luovutti Gondorin kuninkuuden Meneldilille, veljensä Anárionin pojalle, joka kruunattiin Arnorin hallitsijaksi. Vuonna 2 Kolmatta Aikaa Isildur kulki Kurjenmiekkakentällä, kun örkit hyökkäsivät hänen kimppuunsa. Hänen kaikki sotajoukkonsa ja poikansa kaatuivat. Isildurin lapsista vain Valandil selvisi hengissä, koska hän oli silloin Rivendellissä. Sotajoukoista vain aseenkantajat Ohtar ja Estelmo selviytyivät ja pakenivat Rivendelliin.
Isildur pakeni ja laittoi Sormuksen sormeensa. Hän muuttui näkymättömäksi ja yritti uida Anduin-joen toiselle puolelle, mutta silloin Sormus petti hänet ja luiskahti hänen sormestaan. Örkit ampuivat Isilduriin nuolilla ja tappoivat hänet. Isildurin ruumis upposi Anduiniin, ja Suurin Sormus makasi joen pohjamudassa noin 2500 vuotta, kunnes hobitit Déagol ja Sméagol löysivät Sormuksen. Sormuksen vuoksi Sméagol murhasi Déagolin ja pakeni sen kanssa Sumuvuorille, jossa hän muuttui Klonkuksi.
Isildurin ruumista luultavasti ei koskaan löydetty. Jotkut kuitenkin uskoivat, että velho Saruman Valkoinen olisi etsiessään Sormusta löytänyt Isildurin luurangon ja polttanut sen Rautapihassa tuhkaksi. Kuningas Elessarin miehet nimittäin löysivät Elendilmirin, jalokiven jota Isildur oli kantanut kuolemaansa asti. Elendilmir oli kadonnut hänen ruumiinsa mukana, mutta Saruman oli löytänyt sen ja luultavasti myös Isildurin ruumiin jäännökset.
Julius Nyqvist
Julius Nyqvist (s. 29. lokakuuta 1992 Vantaa) on suomalainen jääkiekkopuolustaja, joka pelaa monikansallisen Alps Hockey Leaguen itävaltalaisjoukkue EC Bregenzerwaldissa. Hän on pelityyliltään peruspuolustaja. Nyqvist laukoo oikealta.
Isildur
Isildur elokuvissa
Peter Jacksonin Taru sormusten herrasta -elokuvatrilogiassa Isilduria esittää näyttelijä Harry Sinclair. Elokuvissa Isildur esiintyy Sormuksen ritarien prologissa ja Kahdessa tornissa ja Kuninkaan paluussa takaumissa. Elokuvien maailmassa Isildur oli Gondorin viimeinen kuningas, eikä Arnoria mainita. Anárion mainitaan vain Kuninkaan paluun pidennetyssä versiossa, jossa Denethor sanoo olevansa Anárionin huoneen käskynhaltija.
Julius Nyqvist
Seuraura
Nyqvist on Helsingin IFK:n kasvatti. Hän oli kaudella 2008–2009 seuran B-nuorten tehokkain puolustaja tehoilla 5+13=18. Nyqvist voitti kauden päätteeksi B-nuorrten Suomenmestaruuden. Kauden 2009–2010 päätteeksi hän voitti SM-hopeaa. Kausina 2010–2011 ja 2011–2012 Nyqvist toimi HIFK:n A-nuorten varakapteenina. Jälkimmäisen kauden 2011–2012 hän pelasi kuitenkin suurimmaksi osaksi Mestis-joukkue Kiekko-Vantaassa, jonne Nyqvist siirtyi kauden kynnyksellä lainalle. Hänen tulokaskautensa Mestiksessä toi 31 runkosarjaottelussa tehot 1+5=6. Nyqvist valittiin Mestiksen lokakuun nuoreksi pelaajaksi. Hän palasi kevätkaudella HIFK:n A-nuorten vahvuuteen ja oli koko pudotuspelien tehokkain puolustaja tehoilla 3+6=9. Nyqvist jakoi myös joukkueen sisäisen tehotilaston voiton Miihkali Tepon kanssa lukemalla +7. Hän voitti kauden päätteeksi A-nuorten Suomenmestaruuden.
Kaudeksi 2012–2013 Nyqvist teki vuoden mittaisen sopimuksen KooKoon kanssa. Hän pelasi hyvän alkukauden ja kävi kolmen SM-liigaottelun verran lainalla kasvattajaseurassaan HIFK:ssa. Nyqvist debytoi SM-liigassa 2. lokakuuta 2012 Tapparaa vastaan. Hänet merkittiin HIFK:n ykköspuolustajapariin Toni Söderholmin viereen. Nyqvist sai ottelussa jääaikaa 16.29 minuuttia. Pian palattuaan KooKoon vahvuuteen hän loukkasi polvensa ja oli sivussa yli kaksi kuukautta. Nyqvist teki kuntouduttuaan kuitenkin hienon paluun ja iski kolmessa ensimmäisessä paluuottelussaan peräti viisi maalia, joihin sisältyi puolustajan 2. helmikuuta 2013 tekemä kypärätemppu Kajaanin Hokkia vastaan. Hän pelasi runkosarjan aikana lopulta vain 14 Mestis-ottelua. Pudotuspeleissä Nyqvist voitti sarjan puolustajien maalipörssin kolmella osumallaan. Hän voitti kauden päätteeksi Mestis-hopeaa.
Isildur
Isildur elokuvissa
Figuren in Tolkiens Welt
Julius Nyqvist
Seuraura
Kaudeksi 2015–2016 Nyqvist palasi kaksivuotisella sopimuksella SM-liigaan nousseeseen KooKoohon. Hänen kautensa alkoi kuitenkin alaraajavammalla ja Nyqvist ehti pelata KooKoossa vain kymmenen ottelua, kunnes seura lainasi hänet alustavasti joulutaukoon asti kestävällä sopimuksella kasvattajaseuraansa HIFK:hon joulukuussa 2015. Nyqvist pelasi siellä kaksi ottelua. Loukkaantumisen lisäksi hänen roolinsa KooKoon puolustuksessa jäi varsin pieneksi ja Nyqvist pelasi kauden aikana lopulta yhteensä vain 23 runkosarjaottelua. Myös kaudella 2016–2017 hän kärsi loukkaantumisista ja pelasi vain 30 ottelua. Lisäksi Nyqvist kävi joulukuussa 2016 yhden ottelun lainalla Mestis-joukkue Heinolan Peliitoissa.
Kauden 2020–2021 Nyqvist oli kokonaan pelaamatta. Kaudeksi 2021–2022 hän siirtyi vuoden mittaisella sopimuksella monikansallisen Alps Hockey Leaguen itävaltalaisjoukkue EC Bregenzerwaldiin. Joukkueen päävalmentajana toimii suomalainen Markus Juurikkala.
Maajoukkueura
Nyqvist pelasi alle 18-vuotiaiden MM-kilpailuissa vuonna 2010, jolloin hän voitti pronssia. Nyqvist pelasi myös alle 18-vuotiaiden Ivan Hlinkan muistoturnauksessa vuonna 2009. Hän oli mukana myös alle 20-vuotiaiden MM-leiriryhmässä vuoden 2012 turnaukseen, mutta Nyqvist putosi kuitenkin viimeisten joukossa lopullisesta kisajoukkueesta. Yhteensä hän on pelannut 14 nuorten ja 16 poikien maaottelua.
Bulgarian leva
Leva (lyhenne lv,, laskentamuoto лева, leva, monikko левове, levove) on Bulgarian rahayksikkö, joka on ollut käytössä vuodesta 1881. Pienempi rahayksikkö on stotinka (monikko stotinki). Leva jakautuu sataan stotinkaan.
1990-luvulla levan arvo sidottiin Saksan markkaan (DEM), 1 000 levaa vastasi yhtä markkaa. Rahauudistuksessa 5. heinäkuuta 1999 1 000 vanhasta levasta tuli yksi uusi leva, joten yksi uusi leva vastasi yhtä Saksan markkaa. Vanhan levan ISO 4217 -koodi on BGL ja uuden BGN.
Nykyään levan arvo on sidottu euroon kiinteällä kurssilla 1,95583 BGN = 1 EUR. Bulgarian odotettiin siirtyvän euroon vuonna 2009. Euroon siirtyminen oli kuitenkin vielä 3/2012 ratkaisematta.
Giovanni Battista Sammartini
thumb|200px|Giovanni Battista Sammartini
Giovanni Battista Sammartini (noin 1700 – 15. tammikuuta 1775, Milano ) oli italialainen säveltäjä, urkuri ja musiikkipedagogi, jonka oppilaisiin kuului Christoph Willibald Gluck. Hän oli tuottelias säveltäjä, joka sävelsi lukuisia oopperoita, konsertto, kamarimusiikkia ja 68 sinfoniaa. Sammartinin sinfoniat olivat ensimmäisiä, jotka käsittelivät teoslajia vakavammin kuin perinteiset sinfoniat, joita oli sävelletty oopperoiden alkusoitoiksi.
Sammartini syntyi San Martinossa tai Milanossa 1600- ja 1700-luvun vaihteessa. Hän opiskeli musiikkia isänsä, Italiaan asettuneen ranskalaisen oboistin Alexis Saint-Martinin johdolla. Vuonna 1728 hänestä tuli Santissimo Entierron seurakunnan maestro di cappella. Samoihin aikoihin saamaansa Milanon Sant’Ambrogion kirkon vastaavaa virkaa hän hoiti miltei läpi elämänsä. Hän sävelsi paljon kirkkomusiikkia ja toimi urkurina. Lisäksi hän opetti vuodesta 1730 Collegio de’Nobilissa, jossa hänen oppilaanaan vuosina 1737–1741 oli Gluck.
Sinfonioiden lisäksi Sammartinin orkesteriteoksiin kuuluu kuusi viulukonserttoa, konsertto kahdelle viululle, kaksi huilukonserttoa, konsertto kahdelle viululle ja oboelle sekä seitsemän concertinoa. Kamarimusiikkisäveltäjänä hän teki 21 kvartettoa, kuusi kvintettoa, noin 200 trioa sekä monia duettoja ja sonaatteja. Hänen näyttämöteoksiaan ovat oopperat Memet (Lodi, 1732), L’ambizione superata dalla virtù (Milano, 1734), L’Agrippina, moglie di Tiberio (Milano, 1743) ja La gara dei geni, introduzione e festa da ballo (Milano, 1747) sekä baletti II trionfo d’amore (Milano, 1773). Sammartini sävelsi myös aarioita, maallisia ja hengellisiä kantaatteja sekä oratorion Gesù bambino adorato dalli pastori (Milano, 1726).
Myös Giovanni Battistan veli, Giuseppe Sammartini oli säveltäjä.
Tuhkimotarina (televisiosarja)
Suomessa sarja esitettiin 1. tammikuuta 2007 - 6. tammikuuta 2007 Subtv:llä. Sub uusi sarjan 31. maaliskuuta 2008 - 3. joulukuuta 2008. FS-Film julkaisi sarjan DVD:nä vuonna 2008.
Bahrainin Grand Prix 2006
Bahrain Grand Prix 2006 (virallisesti 2006 Formula 1 Gulf Air Bahrain Grand Prix) oli Formula 1 -kauden ensimmäinen osakilpailu, joka ajettiin 10.–12. maaliskuuta Bahrain International Circuitin moottoriradalla Bahrainissa.
Tuhkimotarina (televisiosarja)
Juoni
Vuosien kuluttua Luis Felipen ja Evan ainoa tytär, nyt 17-vuotias Valentina valmistuu sisäoppilaitoksesta. Hän valmistautuu muuttamaan takaisin äitinsä luo, kun Eva kuolee yllättäen tuhoisassa lento-onnettomuudessa. Surun murtama Valentina muuttaa Juan Ángelin ja Olimpian luo vanhempiensa entiseen taloon. Valentina saa sukulaisiltaan ristiriitaisen vastaanoton. Hän joutuu uudessa kodissaan pilkan kohteeksi painonsa ja ulkomuotonsa vuoksi. Olimpia puolestaan ei voi sietää Valentinaa sillä hän tietää, että Villanuevien talo ja suuri omaisuus kuuluvat Luis Felipen ja Evan tyttärenä Valentinalle.
Bahrainin Grand Prix 2006
Kilpailussa tapahtui monta historiallista tapahtumaa: Michael Schumacher ajoi uransa 65. kerran paalupaikalle sivuten Ayrton Sennan 12 vuotta aiemmin tekemää ennätystä. Nico Rosberg sijoittui uransa ensimmäisessä F1-kilpailussa seitsemänneksi saaden kaksi pistettä. Rosbergista tuli myös kaikkien aikojen nuorin kuljettaja, jonka nimiin merkittiin kilpailun nopein kierros. Kimi Räikkösen autosta hajosi takapää aika-ajojen ensimmäisellä ajojaksolla, minkä vuoksi hän joutui lähtemään viimeisestä eli 22. lähtöruudusta. Räikkönen sijoittui lopulta kolmanneksi nousten peräti 19 sijaa ylöspäin.
thumb|250px|Kilpailun kärkikolmikko [[Michael Schumacher, Fernando Alonso ja Kimi Räikkönen palkintokorokkeella.]]
Tuhkimotarina (televisiosarja)
Juoni
Juan Ángelin ja Olimpian vanhimmasta pojasta Orestesista (Juan Pablo Raba) tulee Valentinan suojelusenkeli. Valentina rakastuu komeaan ja urheilulliseen Orestesiin, muttei usko saavansa tunteillensa vastausta. Muiden asenteista ja ennakkoluuloista huolimatta Orestes rakastuu Valentinaan. Heidän onnensa tiellä ovat kuitenkin niin Olimpia kuin Orestesin entinen tyttöystävä Chiqui (Norkys Batista), jotka tekevät kaikkensa pitääkseen Valentinan ja Orestesin erossa toisistaan.
Päähenkilöt/näyttelijät
thumb|190px|Valentina ja Orestes sarjassa Tuhkimotarina.
Muut henkilöt
Muñeca adoptoi Chiquin, saatuaan tietää, että Chiqui oli Lorenzon ja erään tämän hyväksikäyttämän naisen tytär.
Sarjan teemoja
Sarja korostaa sisäistä kauneutta. Siinä halutaan näyttää, että kaunein nainen ei aina ole missin mitoissa. Sarja myös korostaa unelmia, ja sitä, että niistä ei pidä luopua, koska ei koskaan voi tietää milloin ne toteutuvat. Sarjassa esitellään myös yleisiä ongelmia, joita varsinkin Venezuelassa esiintyy. Näitä ovat muun muassa seksuaalinen syrjintä, väkivalta, orvot ja HIV.
Międzyrzec Podlaski
Międzyrzec Podlaski on kaupunki Lublin voivodikunnassa Itä-Puolassa. Siellä asui vuoden 2019 arvion mukaan 16 753 asukasta.
Historia
Ensimmäinen virallinen maininta Międzyrzec Podlaskista on vuodelta 1477. Kaupungissa on asunut suuri juutalaisyhdyskunta 1500-luvulta asti. Itävaltalaiset valloittivat kaupungin 1795 ja se kuului vuodet Varsovan suuriruhtinaskuntaan vuodesta 1809 vuoteen 1815, jolloin siitä tuli osa Venäjää.
Kolme neljäsosaa Międzyrzec Podlaskin asukkaista (noin 12 000) oli juutalaisia 1930-luvun lopussa. Neuvostoarmeija valtasi kaupungin syyskuun lopussa 1939. Neuvostojoukot antoivat kaupungin kuitenkin Saksalle, mikä oli osa Molotov–Ribbentrop-sopimusta. Antautumisen jälkeen noin 2 000 juutalaista jätti kaupungin ja muutti neuvostoliittolaisten hallinoimalle alueelle. Międzyrzec Podlaskiin nousi pian getto, jossa oli parhaimmillaan jopa 20 000 vankia. Getto tuhottiin 17. heinäkuuta 1943. Kun viimeiset 160–200 asukasta ammuttiin, kaupunki julistettiin virallisesti vapaaksi juutalaisista. Alle 1 % juutalaisasutuksesta selviytyi saksalaisvaltauksesta.
WAGR-oireyhtymä
WAGR-oireyhtymä on synnynnäinen kehityshäiriö, jonka tyypillisiä piirteitä ovat kohonnut Wilmsin kasvaimen riski, silmän värikalvon puuttuminen (aniridia), sukupuolielinten ja virtsaelinten epämuodostumat sekä kehitysvammaisuus.
Yleensä WAGR-oireyhtymä on satunnaisen mutaation aiheuttama sairaus, mutta toisinaan se saattaa periytyä vallitsevasti autosomin kautta.
WAGR-oireyhtymään johtaa häiriötila useissa geeneissä, jonka taas aiheuttaa kromosomin 11 mikrodeleetio.
Oireet
Peräti puolet WAGR-oireyhtymästä kärsivistä lapsista sairastuu Wilmsin kasvaimena tunnettuun munuaissyövän muotoon kolmen vuoden ikään mennessä. Onneksi Wilmsin kasvaimen ennuste on varsin hyvä.
Tavallisesti ensimmäinen sairaassa lapsessa havaittava piirre on aniridia eli värikalvon synnynnäinen puuttuminen. Se aiheuttaa poikkeuksellista valonarkuutta ja kohonneen kaihiriskin.
Sukupuolielinten poikkeavuudet saattavat vaatia korjauksia kirurgisin toimenpitein. Pojilla saattaa olla laskeutumattomat kivekset ja hypospadia, tytöillä sisäisiä poikkeavuuksia mm. munasarjoissa. Sukuelinten poikkeavuuksiin liittyy kasvanut gonadoblastooman riski.
Neamț (piirikunta)
Neamț on piirikunta Romanian Moldaviassa. Piirikunnan pääkaupunki on Piatra Neamț. Sen pinta-ala on 5 896 km² ja siellä on noin 461 869 asukasta (vuonna 2014).
Maantiede
Piirikunnan pinta-ala on yhteensä 5 896 km². Alueella sijaitsee Romanian suurin tekojärvi Bicaz.
Neamțin piirikunta rajautuu idässä Iașin ja Vasluin piirikuntiin, lännessä Harghitan piirikuntaan, pohjoisessa Suceavan piirikuntaan sekä etelässä Bacăun piirikuntaan.
Kaupungit
thumb|right|200px|Piatra Neamț
Väestö
Vuonna 2011 tehdyn väestönlaskennan mukaan piirikunnassa oli 452 900 asukasta ja sen väestötiheys oli 76,81 asukasta neliökilometrillä.
Piirikunnan asukkaista romanialaisia on 98,25 %, romaneja 1,48 %, lipovaneja 0,05 % ja unkarilaisia 0,04 %.
Koekelberg
Koekelberg on yksi Belgian valtion 359:stä ja Belgian pääkaupungin Brysselin yhdeksästätoista kunnasta. Kuten muutkin Brysselissä sijaitsevat kunnat, Koekelberg on kaksikielinen. Viralliset kielet ovat flaami ja ranska. Se on pinta-alaltaan yksi Brysselin pienimmistä kunnista, sitä pienempi on ainoastaan Saint-Josse-ten-Noode. Koekelbergillä on yhteistä rajaa neljän muun brysseliläisen kunnan, Molenbeek-Saint-Jeanin, Jetten, Ganshoren ja Bercheme-Saint-Agathen kanssa.
Maantietoa
Koekelberg sijaitsee Koillis-Brysselissä. Yhteensä pinta-alaa kunnalla on 1,17 km², josta hyvin suuri osa, noin 97,5% on asuttua. Metsää pinta-alasta on tuskin ollenkaan ja maanviljelystarkoituksiin omistettua aluetta 1,25%. Vuonna 2008 Koekelbergin väestöstä noin 23% oli maahanmuuttajia. Melkein neljännes väestöstä oli vuoden 2008 tilastojen mukaan alaikäisiä. 18-64-vuotiaita oli reilut 61,7% ja yli 65-vuotiaita 14,25%. Koko väestöstä naisia on Koekelbergissä noin 51,2% ja miehiä 48,8%. Vuoden 2008 laskennan mukaan työttömyysaste oli 24,58%. Keskimääräiset vuositulot Koekelbergissä asuvilla henkilöillä olivat vuonna 2005 noin 11 305 € asukasta kohti. Koekelbergin postinumero on 1081. Koekelberg on väkiluvultaan pienin Brysselin kunnista, siellä asui vuoden 2010 alussa 19 812 ihmistä. Sitä edeltävänä vuonna siellä oli asunut 432 ihmistä vähemmän, jonka perusteella se on yhdeksänneksi nopeiten kasvava kunta Brysselissä.
Ystävyyskunnat
Koekelbergillä on yhteensä kuusi ystävyyskuntaa, jotka kaikki sijaitsevat Euroopassa:
Vernon Freeman
Vernon Freeman (s. 15. syyskuuta 1953) on yhdysvaltalainen aktiiviuransa lopettanut koripalloilija.
Freeman edusti suomalaista Tampereen Pyrintöä kausilla 1979–1980 ja 1980–1981, joista jälkimmäisellä joukkue saavutti SM-hopeaa. Hän pelasi ensimmäisellä Suomen-kaudellaan runkosarjassa 36,6 pisteen keskiarvolla, jolla oli sarjan kolmanneksi paras. Kaudella 1981–1982 Freeman pelasi kolme runkosarjaottelua Torpan Pojissa.